હોરર-સુપરનેચરલ ટાઇપની ફિલ્મો માટે આપણે ત્યાં બે ફૅક્ટ દાયકાઓથી ચાલ્યાં આવે છે. એક, લોકોને કંટ્રોલ્ડ સ્થિતિમાં ડરવું ગમે છે, અને એટલે જ આવી ફિલ્મો જોવામાં અને થિયેટરમાં સામુહિક રીતે ડરવામાં રોલર કોસ્ટર રાઇડ જેવો જલસો પડે છે. પહેલું ફૅક્ટ જાણતા હોવા છતાં બીજું ફૅક્ટ એ છે કે આપણે ત્યાં ભાગ્યે જ કોઈ સારી, ગ્રિપિંગ અને ફ્રેશ હોરર ફિલ્મો બને છે. કાં તો એ ‘રામસે બ્રધર્સ’ ટાઇપ ક્લિશૅમાં ઘૂસી જાય અને અનઇન્ટેન્શનલ કોમેડી બની જાય અથવા પછી એ કોઈ ફોરેન ફિલ્મની બેશર્મ ઉઠાંતરી હોય. આ બંનેમાં પગ રાખતી વધુ એક હોરર ફિલ્મ રિલીઝ થઈ છે ‘પરીઃ નોટ અ ફેરીટેલ’.